Woerie-Ouers 2020 #8
Ons wil graag vir u meer inligting bied oor wat die proses vorentoe is. Ons glo dat meeste van u al die aanlynregistrasieproses voltooi het, 'n SMS met 'n WA nommer ontvang het en reeds u inskrywingsvorm met bykomende dokumentasie ingehandig het.
Ons besef dat die aanlynregistrasies nog oop is tot en met 22 Julie 2019, maar indien u nog nie aanlyn geregistreer het nie, wil ons u aanmoedig om dit so gou as moontlik te doen. Dit sal help om die hele administratieweproses te versnel en meer effektief te laat verloop.
Die begroting vir 2019 is op 20 November 2018 by die Algemene Jaarvergadering goedgekeur. (Dus sal die volgende inligting onderhewig wees aan verandering)
2. Neem asseblief kennis van 'n R1000 aanvangsheffing per leerder wat voor of op 30 November 2019 betaalbaar is. (Die aanvangsfooi is by die skoolgeld vir 2020 ingesluit)
4. Betaling kan oor 11 maande in gelyke paaiemente per maand vanaf Januarie 2020 tot November 2020 betaal word.
Betaling per DEBIETORDER (aangeheg) word sterk aanbeveel, maar enige ander finansieel aanvaarbare betalingswyse word ook aanvaar.
Daar vind elke jaar 'n Ware-Woerie-Wegbreek plaas waar die nuwe graad 8's die skool, hul voogonderwysers, leerlingraad en mekaar beter kan leer ken. Ons beoog om van Sondag 12 Januarie – Maandag 13 Januarie 2019 weg te breek en die kampkoste sal ongeveer tussen R700 – R1000 per leerder beloop. Alle betalings moet egter teen Desember 2019 afgehandel word. Finale besonderhede sal aan u deurgegee word sodra dit bevestig is. Hierdie is slegs vir u beplanningsdoeleindes.
Die vakansie is darem om die draai, dit is 'n heerlike vooruitsig en ons glo na die eksamens het almal die ruskansie nodig.